“Касцёл у Еўропе дыхае двума лёгкімі і Каталіцкі Касцёл у Расіі і ў Беларусі мае вырашальнае значэнне для будучыні Касцёла ва ўсёй Еўропе”, — гаворыцца ў лісце. Яго аўтары лічаць, што юбілей павінен стаць для ўсіх католікаў узгаданых краін магчымасцю аднавіць сваю надзею на Хрыста і місійную дынаміку, а “інстытуцыйныя адносіны” з дзяржавай, з Праваслаўнай Царквой, з іншымі біскупскімі канферэнцыямі Еўропы пакліканы прычыніцца да будавання міру і паяднання для агульнага дабра.